

СИСТЕМА ЗА ПРОВЕЖДАНЕ НА МОНИТОРИНГ НА БИОЛОГИЧНОТО РАЗНООБРАЗИЕ И ГОРИТЕ С ВИСОКА КОНСЕРВАЦИОННА СТОЙНОСТ НА ТЕРИТОРИЯТА УПРАВЛЯВАНА ОТ ДГС СИЛИСТРА

Системата за мониторинг на биологичното разнообразие е система, проследяваща и обобщаваща промените в биологичното разнообразие в горите управлявани от ДГС Силистра в дългосрочен план. Това се осъществява чрез систематизирани дългосрочни наблюдения на елементите на биологичното разнообразие, съпроводени със събиране, обработка, съхранение на данни от една страна и чрез системата си за оценка и анализ на въздействията върху биологичното разнообразие, неговото състояние и мерките, които се предприемат за предотвратяване на загубата му от друга. Провеждането на мониторинг е основен инструмент в помощ при взимане на управленски решения, имащи отношение към опазването на биологичното разнообразие на територията на ДГС Силистра, като заедно с това обслужва нуждите от информация на възможно най-широк кръг ползватели. 
Приложени са и снимки в доклада за ГВКС за правилното разпознаване на установените растителни и животински видове с консервационна стойност за територията на стопанството.
Във връзка с мониторинга за промени на ВКС 1.1. ежегодно да се проверява в РИОСВ или на интернет страницата им за новосъздадени защитени територии и/или зони, както и за ограничения посочени в заповедите за обявяването им и изискванията на плановете им за управление.
Разработени са формуляри за попълване на терен за провеждане на мониторинга на видовете от ВКС 1.2, 1.3 и местообитанията от ВКС 3. Тези формуляри са приложими и се попълват за всички останали важни от природозащитна гледна точка видове, които не попадат в списъка на споменатите по-горе категории. За видовете обект и на ловностопанска дейности, мониторинга може да се извършва и съобразно изискванията на ловоустройствения план.
Във връзка с мониторинга по ВКС 2 да се проверяват параметрите на околния ландшафт за сравняване с изискванията по определението за ВКС 2 от националното ръководство по снимков материал или чрез консултации с компетентни организации или експерти.
Мониторинга по ВКС 4 и ВКС 6 се провежда съгласно изискванията на разработения доклад за ГВКС и не изисква специални формуляри.
Препоръчва се за мониторинга на тези стойности да се ползва снимков материал, който да се натрупва с годините и дава обща картина за развитието на процесите.
Формулярите се попълват от помощник лесничея или лицензирания лесовъд при всяко теренно посещение и преди маркиране на насаждение предвидено за провеждане на горско-стопански дейности. 
Обобщават се съобразно предписанията в доклада за ГВКС и се съхраняват от началниците на ГСУ или отговорника по сертификацията, или заместник директора, или др. Предоставят се при поискване от заинтересованите страни.
При всяка подготовка на технологичен план се отразяват съответните видове и консервационни стойности в карнета на съответния подотдел. На базата на проведените мониторингови наблюдения се разписват и специфични предписания за изпълнение на горско-стопанските дейности с цел съхраняване на установените консервационни стойности. На терен от служителите на ДГС Силистра се следи за правилното прилагане на поставените за спазване на допълнителните изисквания по отношение на ГВКС, видовете и местообитанията.
Указания за попълване на формулярите:
· Задължително се поставя дата на попълване. 
· За индикаторите за които е необходимо само присъствие или отсъствие се поставя да/не.
· За индикаторите с описателен характер се попълва всичката информация, събрана от теренното наблюдение.
· При констатиране на допълнителни фактори, невключени във формуляра, те се записват отделно  и се прилагат към него като забележка.
· При установяване на други растителни или животински видове с природозащитна стойност се попълват същите формуляри  и за тях.
Приложения:
· Формуляр за мониторингови наблюдения на ВКС 1.2 – животни
· Формуляр за мониторингови наблюдения на ВКС 1.2 – растения
· Формуляр за мониторинг на ВКС 3 – установените горски екосистеми, вкл. и горите във фаза на старост. 
· Доклад и картен материал за горите с висока консервационна стойност

